turjo4nis/wikipedia-bn-dump-20250701 huggingface dataset:
রংপুর পৌরসভা

রংপুর পৌরসভা বাংলাদেশের রংপুর জেলার অন্তর্গত একটি বিলুপ্ত পৌরসভা।

ইতিহাস 
১৮৬৯ খ্রিষ্টাব্দের ১ মে ৫০.৫৬ বর্গ কিলোমিটার আয়তনের রংপুর পৌরসভার গোড়াপত্তন হয়। প্রথম চেয়ারম্যান নিযুক্ত হন রংপুরের তৎকালীন কালেক্টর ই জি গ্লোজিয়ার।কে ডি ঘোষ (১৮৭১- ১৮৮৩), বাবু শ্যামা মোহন চক্রবর্তী (১৮৯০), বাবু রাজমোহন ব্যানার্জি (১৮৯১), ১৮৯২ সালে ডিমলার জমিদার রাজা জানকীবল্লভ সেন রংপুর পৌরসভার চেয়ারম্যান ছিলেন।বাবু মহেশ চন্দ্র সরকার (১৮৯৪-১৮৯৫),বাবু গঙ্গা নাথ রায় (১৮৯৭-১৮৯৯), বাবু উমেশ চন্দ্র গুপ্ত (১৯০০-১৯০২) , রায় বাহাদুর শরৎচন্দ্র চ্যাটার্জি (১৯০৪-১৯০৯), তাজহাটের জমিদার রাজা গোপাল লাল রায় (১৯১৪-১৯২৩) রায় বাহাদুর যোগেন্দ্র নাথ চ্যাটার্জি (১৯৩৪-১৯৩৮) ,শ্রী অতুল কৃষ্ণ রায় (১৯৩৯-১৯৪৬) সালে রংপুর পৌরসভার চেয়ারম্যান ছিলেন। এছাড়াও মৌলভী অ্যাডভোকেট বদির উদ্দিন আহমেদ (১৯৪৯-১৯৫২), অ্যাডভোকেট মাহাতাব উদ্দিন খান (১৯৫৫-১৯৬০,১৯৭৪-১৯৭৭),অ্যাডভোকেট মোহাম্মদ আফজাল (১৯৭৭-১৯৮২,১৯৮৪-১৯৮৬,১৯৮৭-১৯৮৮), মুক্তিযোদ্ধা অপিল উদ্দিন আহমেদ (১৯৮৮-১৯৯১), সাবেক এমপি শরফুদ্দিন আহমেদ ঝন্টু (১৯৯৩-১৯৯৯), কাজী মো. জুননুন (১৯৯৯-২০০৪) পর্যায়ক্রমে একাধিকবার এ পৌরসভার চেয়ারম্যান নির্বাচিত হয়েছিলেন। সবশেষ পৌর চেয়ারম্যান ছিলেন একেএম আব্দুর রউফ মানিক (২০০৪-২০১২)।

১৮৯২ সালে ডিমলার জমিদারের দানকৃত বাগানবাড়ির জমিতে গড়ে তোলা হয় রংপুর পৌর ভবন। ১৯৮৬ সালে রংপুর পৌরসভাকে 'ক' শ্রেণীতে উন্নীত করা হয়। এ পৌরসভাকে তখন ৫০.৫৬ বর্গ কিলোমিটারে সম্প্রসারিত করা হয়েছিল। ২০১২ সালের ২৮ জুন স্থানীয় সরকার (সিটি কর্পোরেশন) বিল, ২০০৯-এর মাধ্যমে রংপুর পৌরসভাকে রংপুর সিটি কর্পোরেশনে উন্নীত করা হয়। একই বছরের ২০ ডিসেম্বর প্রথম নির্বাচন অনুষ্ঠিত হয়। 

২০১২ সালে শরফুদ্দিন আহমেদ ঝন্টু রংপুর সিটি কর্পোরেশনের প্রথম মেয়র নির্বাচিত হন এবং ২০১৭ সালে মোস্তাফিজার রহমান মোস্তফা মেয়র নির্বাচিত হন। ২০২২ সালের নির্বাচনে মোস্তাফিজার রহমান মোস্তফা পুনরায় রংপুর সিটি কর্পোরেশনের মেয়র হিসেবে নির্বাচিত হন।

আরও দেখুন 
 রংপুর সদর উপজেলা
 রংপুর সিটি কর্পোরেশন
 রংপুর জেলা

তথ্যসূত্র

বহিঃসংযোগ 

বাংলাদেশের বিলুপ্ত পৌরসভা
রংপুর সদর উপজেলা
তাজহাট থানা

তাজহাট বাংলাদেশের রংপুর জেলার একটি মেট্রোপলিটন থানা। এটি রংপুর সিটি কর্পোরেশনের আওতাধীন।

প্রতিষ্ঠাকাল 
২০১২ খ্রিস্টাব্দের ২৮ জুন রংপুর সিটি কর্পোরেশন প্রতিষ্ঠিত হলে 
তাজহাট থানাসহ মোট ৬টি মেট্রোপলিটন থানার অধীনে সম্পূর্ণ সিটি কর্পোরেশনকে ৩৩টি ওয়ার্ডে বিভক্ত করা হয়।

অবস্থান ও সীমানা 
রংপুর সিটি কর্পোরেশনের দক্ষিণভাগে তাজহাট থানার অবস্থান। এর পশ্চিমে ও উত্তরে কোতোয়ালী থানা, পূর্বে মাহিগঞ্জ থানা এবং দক্ষিণে মিঠাপুকুর উপজেলা অবস্থিত।

প্রশাসনিক এলাকা 
বর্তমানে তাজহাট থানার আওতাধীন রংপুর সিটি কর্পোরেশনের এলাকাসমূহ হল:
 ১৫নং ওয়ার্ড (আংশিক)
 ২৮নং ওয়ার্ড (আংশিক)
 ২৯নং ওয়ার্ড (আংশিক)
 ৩১নং ওয়ার্ড
 ৩২নং ওয়ার্ড
 ২নং রাণীপুকুর ইউনিয়ন (মিঠাপুকুর উপজেলা)
 ৩নং পায়রাবন্দ ইউনিয়ন (মিঠাপুকুর উপজেলা)

আরও দেখুন 
 রংপুর সিটি কর্পোরেশন
 রংপুর সদর উপজেলা
 মিঠাপুকুর উপজেলা
 রংপুর জেলা

তথ্যসূত্র

বহিঃসংযোগ 

রংপুর সিটি কর্পোরেশনের থানা
আব্দুল বায়েস

আব্দুল বায়েস (জন্ম: ১৯৪৯) একজন বাংলাদেশি শিক্ষাবিদ। তিনি জাহাঙ্গীরনগর বিশ্ববিদ্যালয়ের উপাচার্য ছিলেন। এর আগে তিনি জাহাঙ্গীরনগর বিশ্ববিদ্যালয়ের অর্থনীতি বিভাগের অধ্যাপক ছিলেন।

প্রাথমিক জীবন 
আব্দুল বায়েস ১৯৪৯ সালে তৎকালীন পূর্ব পাকিস্তানের চাঁদপুরে জন্মগ্রহণ করেন। ঢাকা বিশ্ববিদ্যালয় থেকে অর্থনীতিতে স্নাতকোত্তর করার পর অস্ট্রেলিয়ান ন্যাশনাল ইউনিভার্সিটি এবং ইউনিভার্সিটি অব নিউ ইংল্যান্ড থেকে উচ্চতর ডিগ্রি অর্জন করেন।

কর্মজীবন 
আব্দুল বায়েস দীর্ঘকাল শিক্ষকতা করেছেন। ১৯৭৫ সালে জাবিতে শিক্ষক হিসেবে যোগদেন। তিনি জাহাঙ্গীরনগর বিশ্ববিদ্যালয়ের অর্থনীতির অধ্যাপক ছিলেন। ১৯৯৮ সালে ধর্ষণবিরোধী আন্দোলন ও ছাত্র ফি বাড়ানোর প্রতিবাদে আন্দোলনের কারণে সরকার তৎকালীন উপাচার্য আলাউদ্দিন আহমেদকে অপসারণ করলে সহ-উপাচার্য আবদুল বায়েস উপাচার্য হন। ২০০১ সালে সরকার তাকে অপসারণ করেন। অপসারিত হওয়ার পর তিনি পুনরায় জাহাঙ্গীরনগর বিশ্ববিদ্যালয়ের অর্থনীতির অধ্যাপক হিসেবে দায়িত্ব পালন করেন।

তিনি বিশ্ববিদ্যালয়ের অনেক পদে অধিষ্ঠিত ছিলেন: ভাইস-চ্যান্সেলর, প্রো-ভাইস চ্যান্সেলর, কোষাধ্যক্ষ, সামাজিক বিজ্ঞান এবং বিজনেস স্টাডিজ অনুষদের ডিন, সিন্ডিকেট এবং সিনেট সদস্য।

তিনি ইস্ট ওয়েস্ট ইউনিভার্সিটিতে খণ্ডকালীন শিক্ষক ছিলেন।

বর্তমানে ব্রাকের গবেষণা ও মূল্যায়ন বিভাগের পরিচালকের দায়িত্ব পালন করছেন।

সাহিত্য চর্চা 
আব্দুল বায়েস অর্থনীতিসহ বিভিন্ন বিষয়শয়ে প্রায় ৪০টি গ্রন্থ রচনা করেছেন। আন্তর্জাতিক জার্নালে তার প্রবন্ধ প্রকাশিত হয়েছে। তিনি দেশের জাতীয় দৈনিকগুলোতে প্রবন্ধ-নিবন্ধ লিখে থাকেন।

গ্রন্থ 
তার উল্লেখযোগ্য প্রকাশিত গ্রন্থের মধ্যে রয়েছে:

 রঙ্গরসে অর্থনীতি
 অর্থনীতির রাজা অর্থনীতির প্রজা
 বিশ গেরামের গল্প
 উপাচার্য উপাখ্যান
 নন্দিত নগরে

আরও দেখুন 

 জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা

তথ্যসূত্র 

জীবিত ব্যক্তি
১৯৪৯-এ জন্ম
চাঁদপুর জেলার ব্যক্তি
বাংলাদেশী শিক্ষাবিদ
জাহাঙ্গীরনগর বিশ্ববিদ্যালয়ের উপাচার্য
জাহাঙ্গীরনগর বিশ্ববিদ্যালয়ের শিক্ষক
ঢাকা বিশ্ববিদ্যালয়ের প্রাক্তন শিক্ষার্থী
অস্ট্রেলিয়ান ন্যাশনাল ইউনিভার্সিটির প্রাক্তন শিক্ষার্থী
ইউনিভার্সিটি অফ নিউ ইংল্যান্ডের প্রাক্তন শিক্ষার্থী
মাহিগঞ্জ থানা

মাহিগঞ্জ বাংলাদেশের রংপুর জেলার একটি মেট্রোপলিটন থানা। এটি রংপুর সিটি কর্পোরেশনের আওতাধীন।

প্রতিষ্ঠাকাল 
২০১২ খ্রিস্টাব্দের ২৮ জুন রংপুর সিটি কর্পোরেশন প্রতিষ্ঠিত হলে 
মাহিগঞ্জ থানাসহ মোট ৬টি মেট্রোপলিটন থানার অধীনে সম্পূর্ণ সিটি কর্পোরেশনকে ৩৩টি ওয়ার্ডে বিভক্ত করা হয়।

অবস্থান ও সীমানা 
রংপুর সিটি কর্পোরেশনের দক্ষিণ-পূর্বভাগে মাহিগঞ্জ থানার অবস্থান। এর উত্তরে হারাগাছ থানা, পশ্চিমে কোতোয়ালী থানা ও তাজহাট থানা, দক্ষিণে মিঠাপুকুর উপজেলা এবং পূর্বে পীরগাছা উপজেলা ও কাউনিয়া উপজেলা অবস্থিত।

প্রশাসনিক এলাকা 
বর্তমানে মাহিগঞ্জ থানার আওতাধীন রংপুর সিটি কর্পোরেশনের এলাকাসমূহ হল:
 ২৯নং ওয়ার্ড (আংশিক)
 ৩০নং ওয়ার্ড
 ৩৩নং ওয়ার্ড
 ১নং কল্যাণী ইউনিয়ন (পীরগাছা উপজেলা)
 ২নং পারুল ইউনিয়ন (পীরগাছা উপজেলা)

আরও দেখুন 
 রংপুর সিটি কর্পোরেশন
 রংপুর সদর উপজেলা
 পীরগাছা উপজেলা
 রংপুর জেলা

তথ্যসূত্র

বহিঃসংযোগ 

রংপুর সিটি কর্পোরেশনের থানা
শিমুলবাড়ী সরকারি ডিগ্রি কলেজ

শিমুলবাড়ি সরকারি ডিগ্রি কলেজ বাংলাদেশের নীলফামারী জেলার শিমুলবাড়ী ইউনিয়নে অবস্থিত একটি গুরুত্বপূর্ণ সরকারি কলেজ। কলেজটি ৭ মার্চ, ১৯৯৪ সালে প্রতিষ্ঠিত হয়। এই কলেজটি স্থানীয় শিক্ষার্থীদের উচ্চশিক্ষার সুযোগ প্রদান করে এবং এটি নীলফামারী জেলার শিক্ষাক্ষেত্রে একটি গুরুত্বপূর্ণ ভূমিকা পালন করছে।

২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।

পরিচিতি
এই প্রতিষ্ঠানটি উত্তরবঙ্গের ক্ষনজন্মা জননেতা ও প্রয়াত সাংসদ মরহুম আজাহারুল ইসলামের নাম স্মরণ করিয়ে দেয়। একাধারে তিনিই প্রথম উদ্দোক্তা ও প্রতিষ্ঠাতা। অনেক চড়াই-উৎরাই পেরিয়ে তাঁরই উদ্দ্যোগে ও এলাকাবাসীর সহযোগীতায় ১৯৯৪ সালে ৭ মার্চে এই প্রতিষ্ঠান একটি প্রাতিষ্ঠানিক রুপলাভ করে ।তিনিই এই প্রতিষ্ঠানের নামকরন জাতীর জনকের নামে প্রতিষ্ঠিত করেন। জাতির পিতা বঙ্গবন্ধু শেখ মুজিবুর রহমানের নাম অনুসারে এই কলেজের নাম করা হয়  " শিমুলবাড়ী বঙ্গবন্ধু মহাবিদ্যালয়"।  ২০২১ সালে মাননীয় প্রধানমন্ত্রী শেখ হাসিনা কলেজটি জাতীয়করণ ঘোষণা করেন, যা ৩০ সেপ্টেম্বর ২০২১ প্রকাশিত বাংলাদেশ গেজেট (১ম খণ্ড, পৃষ্ঠা ৫৮৮)-এ অন্তর্ভুক্ত হয়। পরবর্তীতে, ০৮ আগস্ট ২০২১, "সরকারিকৃত কলেজ শিক্ষক ও কর্মচারী আত্তীকরণ বিধিমালা-২০১৮" এর আওতায় কলেজটি সরকারি ঘোষণা লাভ করে।

একাডেমিক
বর্তমানে কলেজটিতে ডিগ্রী কোর্স এবং সম্মান কোর্স চালু রয়েছে। ডিগ্রী কোর্সগুলো হলো বি এস এস, বিএ। সম্মান কোর্সগুলো হলো ইতিহাস সমাজবিজ্ঞান, রাষ্ট্রবিজ্ঞান, বাংলা।

তথ্যসূত্র

নীলফামারী জেলার মহাবিদ্যালয়
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৯৪-এ প্রতিষ্ঠিত শিক্ষাপ্রতিষ্ঠান
শাহনগর বহুমুখী উচ্চ বিদ্যালয় ও কলেজ

শাহ নগর বহুমুখী উচ্চ বিদ্যালয় ও কলেজ হলো চট্টগ্রাম জেলার ফটিকছড়ির লেলাং এ অবস্থিত একটি স্বনামধন্য প্রতিষ্টান।

পরিচিতি
এটি ১৯৫৮ সালে স্কুল হিসেবে প্রতিষ্টিত হয়। পরে ২০২০ সালে কলেজে উপনীত হয়।

কৃতিত্ব
প্রতিবছর এই স্কুলটি উপজেলা পর্যায়ে শ্রেষ্ঠ প্রতিষ্ঠান হিসেবে বিবেচিত হয়। উপজেলা, জেলা ও জাতীয় পর্যায়ে এটি শ্রেষ্ঠ প্রতিষ্ঠান হিসেবে একাধিকবার পুরস্কার লাভ করে। ২০২৩ সালে এইচএসসি পরীক্ষার পরীক্ষার ফলাফলে কলেজ শাখা উপজেলায় তৃতীয়।  ২০২৪ সালের এইচএসসি পরীক্ষার ফলাফলে কলেজ শাখা উপজেলায় ২য় অবস্থান অর্জন করে এ অঞ্চল শিক্ষা বিস্তারে গুরুত্বপূর্ণ অবদান রাখছে।

আরও দেখুন
 চট্টগ্রাম জেলার শিক্ষা প্রতিষ্ঠানের তালিকা

তথ্যসূত্র

ফটিকছড়ি উপজেলার শিক্ষাপ্রতিষ্ঠান
চট্টগ্রাম জেলার মহাবিদ্যালয়
১৯৫৮-এ প্রতিষ্ঠিত শিক্ষাপ্রতিষ্ঠান
মোঃ বশির-উল্লাহ

মোঃ বশির-উল্লাহ বাংলাদেশ সুপ্রীম কোর্ট হাইকোর্ট বিভাগের একজন বিচারপতি। তিনি বাংলাদেশের সাবেক ডেপুটি অ্যাটর্নি জেনারেল। তিনি সাবেক প্রধানমন্ত্রী খালেদা জিয়ার বিরুদ্ধে বাংলাদেশ সরকারের প্রতিনিধিত্ব করেন।

প্রথমিক জীবন
উল্লাহ ১৯৬৭ সালের ৩১ ডিসেম্বর জন্মগ্রহণ করেন। তিনি আইনে স্নাতক, সামাজিক বিজ্ঞানে স্নাতকোত্তর এবং দর্শনে মাস্টার্স করেছেন। তিনি জাহাঙ্গীরনগর বিশ্ববিদ্যালয় থেকে পিএইচডি সম্পন্ন করেন। ঢাকা ইন্টারন্যাশনাল ইউনিভার্সিটি থেকে ডিপ্লোমা করেছেন।

তথ্যসূত্র 

বাংলাদেশের সুপ্রীম কোর্টের বিচারপতি
১৯৬৭-এ জন্ম
পক্ষীরাজের ডিম

পক্ষীরাজের ডিম একটি আসন্ন ভারতীয় বাংলা ভাষার ভারতীয় শিশুতোষ বিজ্ঞান কল্পকাহিনী ভিত্তিক চলচ্চিত্র। যা পরিচালনা করেছেন সৌকর্য ঘোষাল। জিও স্টিডিও ও এসভিএফ এন্টারটেইনমেন্টের ব্যানারে যৌথভাবে প্রযোজনা করেছেন জ্যোতি দেশপাণ্ড, শ্রীকান্ত মোহতা ও মহেন্দ্র সোনি। প্রধান চরিত্রে অভিনয় করেছেন অনির্বাণ চক্রবর্তী, অনুমেঘা বন্দ্যোপাধ্যায় ও মহাব্রত বসু।

অভিনয় শিল্পী 

 অনির্বাণ ভট্টাচার্য - বিজ্ঞানী বটব্যল
 শ্যামল চক্রবর্তী - বিজ্ঞানী বটব্যলের সহযোগী
 অনুমেঘা বন্দ্যোপাধ্যায় - পপিন্স
 শুভাশিস গঙ্গোপাধ্যায়
 অনুজয় চট্টোপাধ্যায়
 মহাব্রত বসু

নির্মাণ 
২০২৩ সালের সেপ্টেম্বরে শিমুলতলা ও কলকাতায় চিত্রগ্রহণ শুরু হয়।

মুক্তি 
২০২৩ সালের ৮ সেপ্টেম্বর প্রথম দর্শন প্রকাশ করা হয়। এটি ২০২৪ সালে মুক্তির কথা থাকলের তা পরিবর্তন করে ২০২৫ সালের ১৩ জুন ভারতের প্রেক্ষাগৃহে মুক্তির জন্য নির্ধারণ করা হয়।

তথ্যসূত্র

বহিঃসংযোগ 
 

আসন্ন চলচ্চিত্র
আসন্ন বাংলা ভাষার চলচ্চিত্র
২০২০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
সৌকর্য ঘোষাল পরিচালিত চলচ্চিত্র
নবারুণ বোস সুরারোপিত চলচ্চিত্র
জিও স্টুডিওর চলচ্চিত্র
বেরিলিয়াম সালফাইড

বেরিলিয়াম সালফাইড একটি অজৈব যৌগ যার রাসায়নিক সংকেত BeS । এটি সালফাইড শ্রেণির একটি আয়নিক যৌগ।

প্রস্তুতি 
হাইড্রোজেন গ্যাসের উপস্থিতিতে সালফার  অর্থাৎ গন্ধক এবং বেরিলিয়াম ধাতুর মিশ্রণকে ১০০০ থেকে ১৩০০ ডিগ্রি সেলসিয়াস তাপমাত্রায় ১০ থেকে ২০ মিনিট ধরে উত্তপ্ত করলে  বেরিলিয়াম সালফাইড তৈরি হয়। তবে মিশ্রণটিকে শুধু মাত্র ৯০০ ডিগ্রি সেলসিয়াস তাপমাত্রায় উত্তপ্ত করা হলে উৎপন্ন বেরিলিয়াম সালফাইডে ধাতব বেরিলিয়াম অশুদ্ধি হিসাবে থেকে যায়।

ধর্ম 
বেরিলিয়াম সালফাইড একটি সাদা রঙের স্ফটিকাকার পদার্থ। জলের থেকে দ্বিগুণেরও বেশি ভারী। এর ঘনত্ব ২.৩৬ গ্রাম/সিসি এবং গলনাঙ্ক ১৮০০ ডিগ্রি সেলসিয়াস। জল এবং অ্যাসিড দ্বারা সহজেই আক্রান্ত হয়।

তথ্যসূত্র 

বেরিলিয়াম যৌগ
সালফাইড
হারাগাছ থানা

হারাগাছ বাংলাদেশের রংপুর জেলার একটি মেট্রোপলিটন থানা। এটি রংপুর সিটি কর্পোরেশনের আওতাধীন।

প্রতিষ্ঠাকাল 
২০১২ খ্রিস্টাব্দের ২৮ জুন রংপুর সিটি কর্পোরেশন প্রতিষ্ঠিত হলে 
হারাগাছ থানাসহ মোট ৬টি মেট্রোপলিটন থানার অধীনে সম্পূর্ণ সিটি কর্পোরেশনকে ৩৩টি ওয়ার্ডে বিভক্ত করা হয়।

অবস্থান ও সীমানা 
রংপুর সিটি কর্পোরেশনের উত্তর-পূর্বভাগে হারাগাছ থানার অবস্থান। এর উত্তরে গংগাচড়া উপজেলা, পশ্চিমে পরশুরাম থানা ও কোতোয়ালী থানা, দক্ষিণে মাহিগঞ্জ থানা এবং পূর্বে কাউনিয়া উপজেলা ও লালমনিরহাট জেলার লালমনিরহাট সদর উপজেলা অবস্থিত।

প্রশাসনিক এলাকা 
বর্তমানে হারাগাছ থানার আওতাধীন রংপুর সিটি কর্পোরেশনের এলাকাসমূহ হল:
 ৭নং ওয়ার্ড
 ৮নং ওয়ার্ড
 ৯নং ওয়ার্ড
 হারাগাছ পৌরসভা
 ১নং সারাই ইউনিয়ন (কাউনিয়া উপজেলা)

আরও দেখুন 
 রংপুর সিটি কর্পোরেশন
 রংপুর সদর উপজেলা
 কাউনিয়া উপজেলা
 রংপুর জেলা

তথ্যসূত্র

বহিঃসংযোগ 

রংপুর সিটি কর্পোরেশনের থানা
পরশুরাম থানা, রংপুর

পরশুরাম বাংলাদেশের রংপুর জেলার একটি মেট্রোপলিটন থানা। এটি রংপুর সিটি কর্পোরেশনের আওতাধীন।

প্রতিষ্ঠাকাল 
২০১২ খ্রিস্টাব্দের ২৮ জুন রংপুর সিটি কর্পোরেশন প্রতিষ্ঠিত হলে 
পরশুরাম থানাসহ মোট ৬টি মেট্রোপলিটন থানার অধীনে সম্পূর্ণ সিটি কর্পোরেশনকে ৩৩টি ওয়ার্ডে বিভক্ত করা হয়।

অবস্থান ও সীমানা 
রংপুর সিটি কর্পোরেশনের উত্তর-মধ্যভাগে পরশুরাম থানার অবস্থান। এর পশ্চিমে হাজিরহাট থানা, দক্ষিণে কোতোয়ালী থানা, পূর্বে হারাগাছ থানা এবং উত্তরে গংগাচড়া উপজেলা অবস্থিত।

প্রশাসনিক এলাকা 
বর্তমানে পরশুরাম থানার আওতাধীন রংপুর সিটি কর্পোরেশনের এলাকাসমূহ হল:
 ৩নং ওয়ার্ড
 ৪নং ওয়ার্ড
 ৫নং ওয়ার্ড
 ৬নং ওয়ার্ড

আরও দেখুন 
 রংপুর সিটি কর্পোরেশন
 রংপুর সদর উপজেলা
 রংপুর জেলা

তথ্যসূত্র

বহিঃসংযোগ 

রংপুর সিটি কর্পোরেশনের থানা
হাজিরহাট থানা

হাজিরহাট বাংলাদেশের রংপুর জেলার একটি মেট্রোপলিটন থানা। এটি রংপুর সিটি কর্পোরেশনের আওতাধীন।

প্রতিষ্ঠাকাল 
২০১২ খ্রিস্টাব্দের ২৮ জুন রংপুর সিটি কর্পোরেশন প্রতিষ্ঠিত হলে 
হাজিরহাট থানাসহ মোট ৬টি মেট্রোপলিটন থানার অধীনে সম্পূর্ণ সিটি কর্পোরেশনকে ৩৩টি ওয়ার্ডে বিভক্ত করা হয়।

অবস্থান ও সীমানা 
রংপুর সিটি কর্পোরেশনের উত্তর-পশ্চিমভাগে হাজিরহাট থানার অবস্থান। এর দক্ষিণে কোতোয়ালী থানা, পূর্বে পরশুরাম থানা, উত্তরে গংগাচড়া উপজেলা এবং পশ্চিমে বদরগঞ্জ উপজেলা অবস্থিত।

প্রশাসনিক এলাকা 
বর্তমানে হাজিরহাট থানার আওতাধীন রংপুর সিটি কর্পোরেশনের এলাকাসমূহ হল:
 ১নং ওয়ার্ড
 ২নং ওয়ার্ড
 ১০নং ওয়ার্ড
 ১১নং ওয়ার্ড
 ১২নং ওয়ার্ড
 ১নং মমিনপুর ইউনিয়ন (রংপুর সদর উপজেলা)
 ২নং হরিদেবপুর ইউনিয়ন (রংপুর সদর উপজেলা)
 ৫নং খলেয়া ইউনিয়ন (রংপুর সদর উপজেলা)

আরও দেখুন 
 রংপুর সিটি কর্পোরেশন
 রংপুর সদর উপজেলা
 রংপুর জেলা

তথ্যসূত্র

বহিঃসংযোগ 

রংপুর সিটি কর্পোরেশনের থানা
ইয়াসিম মুর্তজা

ইয়াসিম মুর্তজা (জন্ম ৪ ডিসেম্বর ১৯৯০) হলেন একজন পাকিস্তানি ক্রিকেটার যিনি রাওয়ালপিন্ডি ক্রিকেট দলের হয়ে প্রথম-শ্রেণীর ম্যাচ খেলেছেন।  ২০০৬ থেকে ২০১৬ সালের মধ্যে, মুর্তজা পাকিস্তানে ৭৪টি প্রথম-শ্রেণীর, ৫৯টি লিস্ট এ এবং ৩৩টি টি-টোয়েন্টি ম্যাচ খেলেছেন। 

বসবাসের মেয়াদ শেষ করার পর, মুর্তজা হংকং ক্রিকেট দলের প্রতিনিধিত্ব করার যোগ্য হয়ে ওঠেন।  ২০২২ সালের মে মাসে, তাকে ২০২২ উগান্ডা ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য হংকংয়ের দলে নাম দেওয়া হয়েছিল।  ১১ জুলাই ২০২২-এ উগান্ডার বিপক্ষে হংকংয়ের হয়ে তার টি-টোয়েন্টি অভিষেক হয়।  এবং তিনি পাকিস্তান ক্রিকেটে প্রথম শ্রেণির একজন খেলোয়াড় বর্তমান হংকং ক্রিকেট জাতীয় দলে হয়ে খেলছেন।বসবাসের মেয়াদ শেষ করার পর, মুর্তজা হংকং ক্রিকেট দলের প্রতিনিধিত্ব করার যোগ্য হয়ে ওঠেন।  ২০২২ সালের মে মাসে, তাকে ২০২২ উগান্ডা ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য হংকংয়ের দলে নাম দেওয়া হয়েছিল।  ১১ জুলাই ২০২২-এ উগান্ডার বিপক্ষে হংকংয়ের হয়ে তার টি-টোয়েন্টি অভিষেক হয়।  এবং তিনি পাকিস্তান ক্রিকেটে প্রথম শ্রেণির একজন খেলোয়াড় বর্তমান হংকং ক্রিকেট জাতীয় দলে খেলছেন।

তথ্যসূত্র 

১৯৯০-এ জন্ম
জীবিত ব্যক্তি
পাকিস্তানি ক্রিকেটার
হংকংয়ের টুয়েন্টি২০ আন্তর্জাতিক ক্রিকেটার
বিসমাথ(III) সালফাইড

বিসমাথ (III) সালফাইড একটি অজৈব যৌগ যার রাসায়নিক সংকেত  ।  এটি বিসমাথ ধাতু এবং সালফার অর্থাৎ গন্ধকের একটি রাসায়নিক যৌগ। খনিজ বিসমুথিনাইটেও  এই যৌগটি প্রকৃতিতে পাওয়া যায়।

প্রস্তুতি 
হাইড্রোজেন সালফাইডের সাথে বিসমাথ(III) লবণের বিক্রিয়া করে বিসমাথ(III) সালফাইড প্রস্তুত করা যায়। বিক্রিয়াটি এই রকম:

 

বায়ুর অনুপস্থিতিতে বিসমাথ ধাতু এবং গন্ধকের মিশ্রণ একটি সিলিকা নলে নিয়ে ৫০০ ডিগ্রি সেলসিয়াস তাপমাত্রায় ৯৬ ঘন্টা ধরে উত্তপ্ত করে বিসমাথ(III) সালফাইড প্রস্তুত করা যায়। বিক্রয়াটি হলো:

ধর্ম 
এটি অ্যাসিডের সাথে বিক্রিয়া করে দূর্গন্ধযুক্ত হাইড্রোজেন সালফাইড গ্যাস তৈরি করে।

আমাদের শরীরে স্বাভাবিকভাবে থাকা সালফাইডের সাথে সাধারণ গ্যাস্ট্রোইনটেস্টাইনাল ওষুধ বিসমাথ সাবসালিসিলেটের বিক্রিয়া দ্বারা শরীরে বিসমাথ(III) সালফাইড উৎপন্ন হতে পারে। এটি আমাদের জিবে কালো রঙ সৃষ্টি করে যখন সালফাইডগুলির অবস্থান মুখের মধ্যে থাকে। যদিও এই রঙ অস্থায়ী। আবার যখন সালফাইডগুলি কোলনে থাকে তখন কালো মল উৎপন্ন হয়।

ব্যবহার 
এই যৌগটি অন্যান্য অনেক বিসমাথ যৌগ তৈরি করতে একটি প্রারম্ভিক উপাদান হিসাবে ব্যবহৃত হয়।

তথ্যসূত্র 

অজৈব যৌগ
বিসমাথ যৌগ
সালফাইড
ফোরস্টার অনুরণন শক্তি স্থানান্তর

ফোরস্টার রেজোন্যান্স এনার্জি ট্রান্সফার (FRET), ফ্লুরোসেন্স রেজোন্যান্স এনার্জি ট্রান্সফার, রেজোন্যান্স এনার্জি ট্রান্সফার (RET) বা ইলেকট্রনিক এনার্জি ট্রান্সফার (EET) এমন একটি প্রক্রিয়া যা দুটি আলোক-সংবেদনশীল অণুর (ক্রোমোফোরস) মধ্যে শক্তি স্থানান্তর বর্ণনা করে। একটি দাতা ক্রোমোফোর, প্রাথমিকভাবে যারা ইলেকট্রনিক উত্তেজিত অবস্থায় আছে, নন-রেডিয়েটিভ ডাইপোল-ডাইপোল কাপলিং এর মাধ্যমে গ্রহণকারী ক্রোমোফোরে শক্তি স্থানান্তর করতে পারে। এই শক্তি স্থানান্তরের কার্যকারিতা দাতা এবং গ্রহণকারীর মধ্যে দূরত্বের ষষ্ঠ ঘাতের সাথে বিপরীতানুপাতিক, যা দূরত্বের ছোট পরিবর্তনের জন্য FRET কে অত্যন্ত সংবেদনশীল করে তোলে ।

দুটি ফুলুরোফোর একে অপরের একটি নির্দিষ্ট দূরত্বের মধ্যে আছে কিনা তা নির্ধারণ করতে FRET-দক্ষতার পরিমাপ ব্যবহার করা যেতে পারে। এই ধরনের পরিমাপ জীববিজ্ঞান এবং রসায়ন সহ বিভিন্ন গবেষণা ক্ষেত্রে একটি গবেষণা সরঞ্জাম (Tool) হিসাবে ব্যবহৃত হয়।

FRET কাছাকাছি-ক্ষেত্র যোগাযোগের সাথে সাদৃশ্যপূর্ণ, এতে ইন্টর‌্যাকশন-ব্যাসার্ধ নির্গত আলোর তরঙ্গদৈর্ঘ্যের চেয়ে অনেক ছোট। নিকটবর্তী ক্ষেত্রের অঞ্চলে (near-field region), উত্তেজিত ক্রোমোফোর একটি ভার্চুয়াল ফোটন নির্গত করে যা তাৎক্ষণিকভাবে গ্রহনকারী ক্রোমোফোর দ্বারা শোষিত হয়। এই ভার্চুয়াল ফোটনগুলি সনাক্ত করা যায় না, কারণ তাদের অস্তিত্ব শক্তি এবং ভরবেগের সংরক্ষণকে লঙ্ঘন করে, এবং তাই FRET একটি বিকিরণহীন প্রক্রিয়া হিসাবে পরিচিত।

কোয়ান্টাম ইলেক্ট্রোডাইনামিক্যাল গণনা (calculations) এটা নির্ণয় করতে যে বিকিরণহীন (FRET) এবং বিকিরণ শক্তি স্থানান্তর হল একটি একক ইউনিফাইড মেকানিজমের স্বল্প- এবং দীর্ঘ-পরিসরের এ্যসিমটোট (asymptotes) ।

তথ্যসূত্র

আণবিক জীববিজ্ঞান প্রযুক্তি
গবেষণাগারের কৌশল
কোষ জীববিজ্ঞান
প্রাণ-পদার্থবিজ্ঞান
চিত্রণ
জসিম উদ্দিন আহমদ

জসিম উদ্দিন আহমদ একজন বাংলাদেশি শিক্ষাবিদ। তিনি জাহাঙ্গীরনগর বিশ্ববিদ্যালয়ের উপাচার্য ছিলেন।

কর্মজীবন 
জসিম উদ্দিন আহমদ জাহাঙ্গীরনগর বিশ্ববিদ্যালয়ের উপাচার্য হিসেবে নিয়োগ পান ২০০১ সালে। তৎকালীন উপাচার্য অধ্যাপক আবদুল বায়েসকে সরিয়ে তাকে উপাচার্য হিসেবে নিয়োগ দেয়া হয়। এতে ক্ষুব্ধ হয়ে জাবি শিক্ষকেরা আন্দোলন শুরু করলে ২০০৪ সালে অনুষ্ঠিত হয় উপাচার্য প্যানেল নির্বাচন। নির্বাচনে তিনি হেরে উপাচার্য পদ হারান।

তথ্যসূত্র 

জাহাঙ্গীরনগর বিশ্ববিদ্যালয়ের উপাচার্য
জাহাঙ্গীরনগর বিশ্ববিদ্যালয়ের শিক্ষক
জীবিত ব্যক্তি
বাংলাদেশী শিক্ষাবিদ
অক্সিজেনবিহীন সালোকসংশ্লেষণ

অক্সিজেনবিহীন সালোকসংশ্লেষণ হল কিছু ব্যাকটেরিয়া এবং আর্কিয়াতে সংঘটিত সালোকসংশ্লেষণের একটি বিশেষ রূপ, যাতে ব্যবহৃত বিজারক পদার্থ (যেমন জলের পরিবর্তে হাইড্রোজেন সালফাইড) এবং উৎপন্ন উপজাত (যেমন অক্সিজেন অণুর পরিবর্তে সালফার মৌল) উদ্ভিদের সুপরিচিত অক্সিজেনসমৃদ্ধ সালোকসংশ্লেষণ থেকে আলাদা।

ব্যাকটেরিয়া এবং আর্কিয়া 
ব্যাকটেরিয়ার বেশ কয়েকটি দল অক্সিজেনবিহীন সালোকসংশ্লেষণ পরিচালনা করতে পারে: সবুজ সালফার ব্যাকটেরিয়া (জিএসবি), লাল এবং সবুজ ফিলামেন্টাস ফটোট্রফস (এফএপি যেমন ক্লোরোফ্লেক্সিয়া), বেগুনি ব্যাকটেরিয়া, অ্যাসিডোব্যাক্টেরিওটা এবং হেলিওব্যাকটেরিয়া।

কিছু আর্কিয়া (যেমন হ্যালোব্যাকটেরিয়াম) বিপাকীয় কার্যের জন্য আলোক শক্তি ধারণ/গ্রহণ করে, তাই তারা আলোকমুখী (ফটোট্রফিক); কিন্তু এগুলির কোনওটিই কার্বনকে আটকে রাখতে পারে না (অর্থাৎ এগুলি সালোকসংশ্লেষী নয়)। ক্লোরোফিল-জাতীয় গ্রাহক এবং ইলেক্ট্রন পরিবহন শৃঙ্খলের পরিবর্তে এই ক্ষুদ্র জীবে বিদ্যমান হ্যালোরহোডোপসিন নামক প্রোটিন ডাই-টারপেনের সাহায্যে আলো কব্জা করে একটি গ্রেডিয়েন্টের বিপরীতে আয়নগুলিকে সরায় এবং রাসায়নিক অভিস্রবণের (কেমিওসমোসিস) মাধ্যমে এটিপি তৈরি করে, যা মূলত মাইটোকন্ড্রিয়ায় বিদ্যমান পন্থার ন্যায় পদ্ধতি।

কর্মকেন্দ্র 
ব্যাকটেরিয়াতে দুইটি প্রধান ধরনের অ্যানেরোবিক সালোকসংশ্লেষী ইলেকট্রন পরিবহন শৃঙ্খল রয়েছে। টাইপ-I প্রতিক্রিয়া কেন্দ্রগুলি GSB, ক্লোরাসিডোব্যাকটেরিয়াম এবং হেলিওব্যাকটেরিয়াতে পাওয়া যায়, যখন টাইপ-II প্রতিক্রিয়া কেন্দ্রগুলি FAP এবং বেগুনি ব্যাকটেরিয়াতে পাওয়া যায়।

সালোকসংশ্লেষ
করিম ফুয়াদ

করিম ফুয়াদ আব্দুল হামিদ মাহমুদ (, ; জন্ম: ১ অক্টোবর ১৯৯৯; করিম ফুয়াদ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

২০১৯ সালে, করিম মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় দুই বছর যাবত মিশরের বয়সভিত্তিক দলের হয়ে খেলার পর, তিনি ২০২২ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন 
করিম ফুয়াদ আব্দুল হামিদ মাহমুদ ১৯৯৯ সালের ১লা অক্টোবর তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
করিম মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৯ সালে মিশর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 

১৯৯৯-এ জন্ম
জীবিত ব্যক্তি
মিশরীয় ফুটবলার
ফুটবল রক্ষণভাগের খেলোয়াড়
আল আহলি স্পোর্টিং ক্লাবের খেলোয়াড়
মিশরীয় প্রিমিয়ার লিগের খেলোয়াড়
মিশরের আন্তর্জাতিক যুব ফুটবলার
মিশরের আন্তর্জাতিক ফুটবলার
মিশরের অলিম্পিক ফুটবলার
ইএনপিপিআই স্পোর্টিং ক্লাবের খেলোয়াড়
২০২০ গ্রীষ্মকালীন অলিম্পিকের ফুটবলার
মিশরীয় পুরুষ ফুটবলার
পুরুষ ফুটবল রক্ষণভাগের খেলোয়াড়
হান্না (মরিয়মের মাতা)

হান্না ছিলেন মরিয়ম আ. এর মা এবং খ্রিস্টান ঐতিহ্য মতে, যীশুর দাদী। তিনি মাথনের কন্যা ছিলেন, যিনি লেবির পুত্র, যিনি মেল্কির পুত্র,যিনি নবি হারুন আ. এর বংশধর ছিলেন। তার মায়ের নামও ছিল মরিয়ম, যিনি যিহূদা গোত্রের অন্তর্ভুক্ত ছিলেন। 

মাথনের তিনজন কন্যা ছিলেন: 

 প্রথম: মরিয়ম, যা তাঁর মায়ের নামানুসারে নামকরণ করা হয়েছে এবং তিনি ধাত্রী সালোমের মাতা।
 দ্বিতীয়: সোফিয়া, ইলীশাবেৎ ও সেন্ট বাপ্তিস্মদাতা যোহনের মাতা।
 ৩য় হলেন আন্না, যিনি ধার্মিক যিহোয়াকিমের স্ত্রী ও মরিয়মের মা। সুতরাং, মরিয়ম, সালোম, ইলীশাবেৎ চাচাতো ভাই ছিলেন।

ইসলাম ও নারী
ইমরানের পরিবার

খ্রিস্টধর্মে হান্না 

সুসমাচার অথবা কোনো প্রাতিষ্ঠানিক খ্রিস্টীয় কিতাব মরিয়মের শৈশব বা তাঁর বাচ্চার ঘোষণার আগেকার জীবন সম্পর্কে বর্ণনা করে না; তবে এমন অনেকগুলি অপ্রাসঙ্গিক বই আছে,যা চার্চ দ্বারা খ্রিস্টীয় বই হিসাবে অনুমোদিত হয়নি; কারণ সেসবে ভুলভাবে ঈসার সেই বারোজন সাথীর প্রতি সম্পৃক্ত করা হয়েছিল।  সেই সব লেখায় মরিয়মের প্রথম দিকের জীবনীকে বিশদে বর্ণনা করা হয়েছে। একটি বিশেষ সুসমাচার, যা মেরি সুসমাচার নামে পরিচিত; অন্যটি জেমসের সুসমাচার, যা ত্রাতার শৈশব নামে পরিচিত ; এসবের সাথে পবিত্র পরিবারের যাত্রার সুসমাচার মেরির প্রাথমিক জীবনী উল্লেখ করে। 

অ্যাপোক্রিফাল বই ও মূলধারার খ্রিস্ট ধর্মে গৃহীত গল্প অনুসারে, মরিয়মের বাবা-মা বৃদ্ধ ও নিঃসন্তান ছিলেন। তার মা বন্ধ্যা এবং সন্তান ধারণ করতে অক্ষম ছিলেন, যা প্রাচীন ইহুদি সমাজে একটি অপমানজনক হিসাবে বিবেচিত হত এবং সমাজ থেকে তিরস্কার নিয়ে আসে। কিন্তু স্রস্টা তার মায়ের জন্য একটি অলৌকিক ঘটনা ঘটান। ফলে তিনি গর্ভবতী হয়ে মেরিকে জন্ম দিলেন। মেরির তিন বছর বয়সে তার মা তাঁকে আল-আকসা মসজিদে সেবা করার জন্য রেখে দেন।

ইসলামে হান্না 
ইমরান তাঁকে বিবাহ করেছিলেন এবং বৃদ্ধ বয়স পর্যন্ত তিনি গর্ভবতী হননি। একদা তিনি একটি পাখিকে তার বাচ্চাদের আহার খাওয়াতে দেখলেন এবং তা থেকেই তিনি বাচ্চার ব্যাপারে খুবই আগ্রহী হয়ে উঠলেন। তিনি আল্লাহর কাছে সন্তানের জন্য অনুনয় করতে লাগলেন এবং সন্তান হলে তাকে বায়তুল মুকাদ্দাসের খেদমতে নিয়োজিত করবেন বলে মানত করলেন।  এর কিছু দিন পর আল্লাহ তাকে একটি মেয়ে সন্তান দান করেন এবং এতে তিনি দুশ্চিন্তায় পড়ে যান। কারণ বায়তুল মুকাদ্দাসের সেবক হিসেবে কন্যা সন্তানকে দান করা  সামাজিক প্রচলন ছিল না। তবুও তিনি তাকে বায়তুল মুকাদ্দাসে নিয়ে যান। সেখানে তাঁর খালু জাকারিয়ার তত্ত্বাবধানে থাকেন।    

আরিখে ইবনুল ওয়ারদি নামক গ্রন্থে উল্লেখ আছে যে, হান্না হচ্ছেন মরিয়মের মাতা ও জাকারিয়ার স্ত্রী ঈশার বোন। তিনি বৃদ্ধ বয়সে একটি সন্তান প্রার্থনা করেন। বলা হয়, যখন মরিয়ম জন্মগ্রহণ করেন তখন হান্নার বয়স ছিল ৬০ বছর।

মৃত্যু 
মরিয়মের বয়স যখন দশ বছর হয়, তখন হান্না মারা যান।

তথ্যসূত্র
কার্বনের অ্যালোট্রপ

কার্বন তার ভ্যালেন্সির কারণে অনেক অ্যালোট্রপ (একই উপাদানের গঠনগতভাবে ভিন্ন রূপ) গঠন করতে সক্ষম। কার্বনের সুপরিচিত রূপগুলির মধ্যে রয়েছে হীরা এবং গ্রাফাইট। সাম্প্রতিক দশকগুলিতে, আরও অনেক অ্যালোট্রপ আবিষ্কৃত এবং গবেষণা করা হয়েছে, যার মধ্যে রয়েছে বলের আকার যেমন বাকমিনস্টারফুলারিন এবং গ্রাফিনের মতো শীট। কার্বনের বড় আকারের কাঠামোর মধ্যে রয়েছে ন্যানোটিউব, ন্যানোবাড এবং ন্যানোরিবন। কার্বনের অন্যান্য অস্বাভাবিক রূপগুলি খুব উচ্চ তাপমাত্রা বা চরম চাপে অক্ষত থাকতে পারে। সামারা কার্বন অ্যালোট্রপ ডেটাবেস (SACADA) অনুসারে বর্তমান সময়ে কার্বনের প্রায় 500টি অনুমানমূলক 3-পর্যায়ক্রমিক অ্যালোট্রপ পরিচিত।

পারমাণবিক এবং ডায়াটমিক কার্বন 
কিছু শর্তের অধীনে, কার্বন তার পারমাণবিক আকারে পাওয়া যেতে পারে। এটি গ্রাফাইটকে বাষ্পীভূত করে, উচ্চ বৈদ্যুতিক স্রোত প্রবাহিত করে খুব কম চাপে একটি কার্বন চাপ তৈরি করতে পারে।এটি ভ্যাকুয়াম আর্কে করা হয়। এটি অত্যন্ত সক্রিয়, তবে এটি একটি মধ্যবর্তী যৌগ যা কার্বেনস তৈরিতে ব্যবহৃত হয় ।

ডায়াটমিক কার্বনও কিছু নির্দিষ্ট ক্ষেত্রে পাওয়া যায়। এটি প্রায়ই ধূমকেতু এবং নির্দিষ্ট নক্ষত্র সহ বহির্জাগতিক সংস্থাগুলিতে বর্ণালীবিদ্যার মাধ্যমে সনাক্ত করা হয় ।

হীরা

তথ্যসূত্র 

কার্বন
কার্বনের অ্যালোট্রপ